Itapevi

Itapevi () – miestas pietryčių Brazilijoje, San Paulo valstijoje, 35 km į vakarus nuo San Paulo, jo aglomeracijoje. Geležinkeliai į San Paulą, Kampinasą, Kuritibą. Vystoma metalurgija, farmacijos, elektronikos, maisto pramonė.

Istorija 
Vietovardis tupių kalba reiškia „plokščių akmenų upė“ (itá-peb’y).

Naujakuriai Itapevi apylinkėse ėmė kurtis jau XVIII a. Čia 1895 m. italai įkūrė akmenų skaldyklą. 1920 m. įkurta Itapevi gyvenvietė, 1959 m. tapo savivaldybės centru.

Šaltiniai 

San Paulo valstijos miestai